योजनाओं के कार्यपूर्णता प्रमाण पत्र 15 मार्च तक भिजवाएं :शर्मा
जनसंपर्कपोर्टल पर दर्ज समस्याओं का प्राथमिकता से समाधान किया जाए। तीन माह से पुराना कोई भी प्रकरण लंबित नहीं रहना चाहिए। इसके अलावा विभिन्न विकास योजनाओं के उपयोगिता एवं कार्यपूर्णता प्रमाण पत्र 15 मार्च तक भिजवाएं। यह बात जिला मुख्यालय पर सोमवार को आयोजित समीक्षा बैठक में कलेक्टर सुधीर शर्मा ने कही।
शर्मा ने कहा कि चिकित्सा विभाग की योजनाओं से संबंधित डाटा आन-लाइन करने के लिए वृहद स्तर पर प्रयास किए जाए। उन्होंने सीएमएचओ हेमराज सोनी को ब्लाक स्तर पर डाटा अपलोड करने की प्रक्रिया करवाने के निर्देश दिए। शर्मा ने कहा कि जिला परिषद की विभिन्न विकास योजनाओं के वर्ष 2014-15 तक के कार्याें के कार्य पूर्णता प्रमाण पत्र 15 मार्च तक भेजें। बैठक में भामाशाह स्वास्थ्य बीमा योजना के प्रकरणों का समाधान 31 मार्च तक करने के निर्देश दिए। उन्होंने जलदाय विभाग एवं डिस्कॉम अधिकारियों को सरकारी कार्यालयों से बकाया बिजली,पानी बिलाें संबंधित विवरण उपलब्ध करवाने के निर्देश दिए। उन्हाेंने राजकीय अस्पताल में स्वाइन फ्लू की रोकथाम संबंधित तैयारियां करने के निर्देश दिए। प्रमुख चिकित्सा अधिकारी देवेन्द्र भाटिया ने बताया कि राजकीय अस्पताल में आइसोलेशन वार्ड तैयार किया गया है। बैठक में जिला परिषद सीईओ एम.एल.नेहरा ने विभिन्न विकास योजनाओं में लंबित उपयोगिता एवं कार्य पूर्णता प्रमाण पत्र की विभागवार सूचना दी।
hin_Deva hin_Deva hin_Deva